《贺圣朝·修行须是身衣布》
金朝·王哲

修行须是身衣布。受寂寥餐素。道心不与众心同，绝忧愁思虑。内中认取金怀聚。并开明玉兔，赤鸾抱住黑龟精，这些儿谁悟。

作者简介：（1112—1170）咸阳人，道士，初名中孚，字允卿。熙宗天眷初应武举，改名德威，字世雄；海陵王正隆四年学道，改名，字知明，号重阳子。倜傥尚义，不拘小节，好属文，才思敏捷。学道后往来终南山一带，曾在终南县南凿穴而居。后至山东崳山全真庵。所创教派名全真道。马丹阳、丘长春、王玉阳、郝广陵、谭处端皆其弟子。